Cîtă vreme mă sprijin uneori, într-o măsură mai mare sau mai mică, pe caracterul și personalitatea unui actor pentru a-i defini mai bine personajul, pentru a-i creiona un traseu sau un teritoriu de joc cît mai limpede și mai onest cu putință, introspecția sau mecanismele psihologice proprii mă ajută să le împrumut protagoniștilor și din personalitatea mea acele trăsături care simt (mai degrabă cred) că i-ar putea îndruma spre acele situații sau către ieșirile din acestea.